Hvilke værktøjer skal du bruge?
Når du har besluttet dig for den rigtige størrelse, og om det skal være et verdenskort på lærred, i træ, eller et med nåle, så er du kommet til opsætningen. Her skal du først finde ud af om du vil bruge søm, som de fleste bruger, eller om du vil bruge et alternativ som klæbestrips/klæbesøm.Hvis det er den første mulighed der interesserer dig, så skal du bruge en hammer, målebånd, søm, blyant, og eventuelt et vaterpas, hvis du gerne vil være helt sikker på at dit verdenskort hænger helt lige. Vil du gerne undgå huller i væggen, kan du vælge klæbestrips. Her skal du selvfølgelig bruge klæbesømmene, men også målebånd, blyant og eventuelt vaterpas.